ત્યાંથી અમે ટેક્સી કરી બે કલાકે south goa ગયા. અહીં અમે don sylva હોટેલમાં રહ્યા. નાળિયેરીના ઝાડથી ભરચક જગ્યામાં આશ્રમ જેવું વાતાવરણ હતું. બેઠા ઘાટના મકાનો ની હરોળ હતી. અહીં પણ જમવાની સગવડતા બફે સ્ટાઈલ હતી. અહીંથી હોટેલમાં મસાજ કરાવવાની સગવડતા હતી. ઓપન સ્વીમીંગપુલમાં લોકો ધુબાકા મારતા હતા. અમે પણ થોડો લહાવો લીધો. દરિયે ચાલવા જવાની મજા આવતી હતી. દરિયા આગળ પણ લાઉંજ ચેર ઉપર બેસી આહ્લાદક હવા ખાતા મસાજ કરાવવાની એક લહાણ છે. આ બીચ જરા ઓછો ભરચક હતો. ક્રિસમસ હેવાને કારણે મોટા ભાગના લોકો નોર્થ ગોવાના શહેરોમાં ગયા હતા.